हमार जनम भईल त कुछ लोग हमरा के बोझ समझ मुआ देवे के सलाह देले रहन: स्मृति ईरानी
नई दिल्ली - केंद्रीय मानव संसाधन मंत्री स्मृति ईरानी के जब जन्म भईल त कुछ लोग उनुका परिवार प बोझ करार देले रहन।
भोपाल में स्मृति कहली - हम पहिला बेर बतावल चाहतानी कि, जब हमार जनम भईल रहे त कुछ लोग हमरा माई से कहले रहन कि बेटी त बोझ होखेले, एहसे हमके मुआ दिहल जाए। लेकिन, हमार माई हिम्मती रहली अवुरी ओकरे नतीजा बा कि हम आज आप लोग के सोझा खाड़ बानी।
स्मृति भोपाल में लईकी के गर्भ में हत्या के मुद्दा प कहली कि, एकरा के रोकल उनुका सरकार के प्राथमिकता में बाटे। उ कहली कि, अगर लईकी के सही मौका अवुरी शिक्षा मिले, त उ (लईकी) परिवार से संगे देश के आगे बढ़ावे में सहयोग करेली।
भोपाल में विद्यार्थी लोगन से बात करत स्मृति कहली कि, देश के अलग-अलग राज्य अवुरी शिक्षा बोर्ड में अलग-अलग पाठ्यक्रम होखे से सरकार चिंतित बिया अवुरी “राष्ट्रीय शिक्षा नीति” में एकर समाधान कईल जाई।
स्मृति बतवली कि उनुकर मंत्रालय देश में ई-लाइब्रेरी के योजना प काम कर रहल बा एकरा से देश के विद्यार्थी अवुरी आम नागरिक बिना खर्च ज्ञान कोश प्राप्त होई। एकरा खातिर सरकार अंतराष्ट्रीय ई-लाइब्रेरी से भी संपर्क में बिया।
देश के शिक्षा के गुणवत्ता में सुधार ले आवे खातिर टीचर के सही ट्रेनिंग देवे के मुद्दा प जोर देत स्मृति कहली कि, सरकार एकरा खातिर एगो विशेष योजना बना रहल बिया।
bho_Deva bho_Deva bho_Deva bho_Deva bho_Deva bho_Deva bho_Deva